Aarhuus Stifts-Tidende, 1839-07-05
Fra Morsøe. Den 19de Mai om Morgenen blev der meldt til Herredsfogden Cancelliraad Rummelhoff i Nykjøbing at 12 med Havboere besatte Baade vare om Natten trængte ind i en Viig, 1 1/2 Miil derfra, og havde morderisk overfaldet endeel af Egnens Fiskere, lemlæstet Nogle og dødelig saaret Andre. Herredsfogden tog strax en Læge og sin Fuldmægtig med sig og ilede til Kamppladsen, hvor han fandt to af de overfaldne Fiskere i Livsfare, Een paa hvem Armen var slaaet tversover, og 3 Andre uden Samling. Voldsmændene havde imidlertid forladt Stedet, men Herredsfogden satte efter dem. Paa den anden Side af Fjorden opdagede han 10 paa Stranden optrukne Baade. Han besluttede at overrumple Havboerne og tvang en Færgemand til at roe sig over, hvilket kun skeete af Respect for Herredsfogdens Uniform, men dog saa langsomt, at der imidlertid var paa den anden Side i en Hast sat flere Baade, ud og seilet bort. Saasnart Baaden var landet, flokkedes de øvrige Havboere ned til Stranden, og det havde sandsynligviis seet ilde ud med Herredsfogden og hans Medfølge (Fuldm. og nogle Sognefogder) hvis ikke lykkeligens en forbiseilende og anraabt Skipper med sine Matroser var kommet i Land og havde hjulpet til at faae Havboernes Baade bragte over til Jegindahl. Det var allerede gaaet saa vidt, at Færgemanden havde grebet Herredsfogden i Brystet og truet ham, men Denne gav ham et saa alvorligt Slag at han segnede om, og idet samme var det, at Skibet kom. Da Havboernes truende Stilling lod befrygte, at de vilde tilbageerobre deres Baade og Garn, saa maatte Herredsfogden beholde Skibsmandskabet hos sig indtil Baadene vare saaledes tiltaklede at de kunde bringes over til Nykjøbing. Det lykkedes, og Dagen efter bleve 16 af Voldsmændene arresterede. Anledningen til den forefaldne Søebataille havde været den, at da 12 Baade med Havboere vare seilede ind i en Viig ved Vesterassels paa Morsøe for at drive Pulsvaadfiskeri, hvilket var ulovligt, gik Egnens Fiskere, hvis lovligt satte Garn herved ødelagtes, ud til dem i deres Baade for at afværge dette; men da de ikke ventede Modstand, vare de ubevæbnede. De bleve pludselig omringede af Havboerne og slagne med Køller, Baadshager og lange Stænger, og derpaa frygteligt mishandlede, hvorhos Voldsmændene, da de forlode dem, erklærede, at de vilde komme igjen næste Nat, og da dræbe Enhver, som vovede at modsætte sig. Havde Morsingboerne været forberedte paa Modstand og bevæbnet sig, vilde Sagen sandsynligen have faaet et andet Udfald, da der blandt disse vare dygtige Karle. Saaledes sprang Een af dem ved Navn Christen Nors under Affairen over i en af Hav boernes Baade og med sine blotte Næver afvæbnede 2 deriværende Mænd, kastede dem under sig i Baaden og var ifærd med at borttage denne som Prise, da han af en Havboer fra en anden Baad fik et saadant Slag af en Kølle i Hovedet, at han strax segnede ned som død og blev af de Andre mishandlet. Sagen er nu, som bekjendt, sat under justitiel Behandling. Randers, den 5te Juli. Kjært er det os at kunne meddele vor Byes Borgere og Jndvaanere det glade Budskab, at vi neppe kunde have modtaget en humanere Borgemester og Byfoged end Hr. Kammerjunker Koefoed bebuder at være. Et ædelt Hjerte, en utrættelig Virksomhed, Selvfornægtelse af Alt, der indbyder til egen Beqvemmelighed, spore vi allerede hos denne vor nye Øvrighed, og ingen Rangsyge har hidtil ladet sig see i hans Færd. Tvertimod er han den Mand, der staaer frem ved enhver Leilighed, hvor hans Embedspligter kalde, og vi tør nok sige, at han hidtil hverken har været knap paa Ord eller Tid. Hr.